b'\n_START_ARTICLE_\nFrankie Provenzano\n_START_PARAGRAPH_\nFrancesco \xe2\x80\x9dFrankie\xe2\x80\x9d Provenzano (s. 12. helmikuuta 1986 Rooma) on italialainen moottoriurheilija. H\xc3\xa4n aloitti uransa Italian Formula Renault -sarjassa vuonna 2006. H\xc3\xa4n sijoittui toiseksi talvisarjassa. H\xc3\xa4n ajoi my\xc3\xb6s kaksi kilpailua Eurocup Formula Renault ja Euroseries 3000 -sarjassa. Vuonna 2007 Provenzano kilpaili Italian Formula Master -sarjassa sijoittuen kolmanneksi. H\xc3\xa4n kilpaili my\xc3\xb6s International Formula Master -sarjassa sijoittuen sijalle 20. H\xc3\xa4n toisti saman seuraavana vuonna. Provenzano ajoi my\xc3\xb6s nelj\xc3\xa4 kilpailua Aasian GP2-sarjassa Trident-tallissa saavuttamatta pisteit\xc3\xa4. Vuonna 2009 Provenzano kilpaili World Series by Renault -sarjassa ja IFM-sarjassa.'